钦定古今图书集成/明伦汇编/闺媛典/第015卷 > 四时闺怨 黄伯传
## 钦定古今图书集成/明伦汇编/闺媛典/第015卷 > 四时闺怨 黄伯传

折来新柳寄龙沙，为报离居感岁华。贱妾上山将化
石，狂夫出塞未还家。春风梦里惊啼鸟，夜雨声中惜
落花。莫是受降城下过，胡姬留客醉琵琶。

青溪白石映蒹葭，女伴相携出《浣纱》。感彼睢鸠鸣水
上，思君汗马在天涯。空将别泪频题扇，浪喜归期已
及瓜。借问从军穿“柳叶，何如共妾采莲花。”

他乡明月在高楼，照见离人两地愁。妾在闺中空计
日，君从海外正防秋。乍闻牧马阴山下，又说移营瀚
海头。寄语王家征戍客，古来飞将不封矦。
朔风堕指敢驰驱，为破《楼兰》握虎符。万里不知旋斾
未，一年将尽忆家无。霜飘明镜思君老，雪照鸾帷吊
影孤。见说《纩衣》宫女作，恐题诗句寄征夫。